Hvordan kommer man fra flyplassen til Oslo sentrum?
Fra Gardermoen kommer man seg til Oslo med flytog, lokaltog eller flybuss. Med NSB koster tog til sentrum 90 NOK, mens flytoget koster 180 NOK. Flybussene har ulik pris og koster mellom 170 og 220 NOK. For de som ikke skal bo midt i sentrum, anbefales det å sjekke om det finnes en flybuss som går direkte til riktig bydel. Taxi har fastpris på 650 NOK mellom Gardermoen og Oslo Sentrum. Fra Torp er det mulig å ta NSB lokaltog med inkludert shuttlebuss fra flyplassen eller dedikerte flybusser til Oslo sentrum. Tog koster cirka 250 NOK til sentrum, mens flybussene ligger på rundt 300 NOK. Notodden flyplass har ingen egen flybuss, men det er mulig å benytte seg av Rjukanekspressens busser inn mot Oslo Sentrum.